Diari Oficial de la Generalitat Valenciana


Sumari del DOGV 7906, del 28-10-2016 (2016/7974)

Informe ambiental i territorial estratègic de la modificació puntual número 9 del pla general.
----------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7974


Data del document
:   23-09-2016

Organisme emissor
:   Ajuntament de Vilafamés

Tipus de document
:   Anunci

Descriptors 

:   * Vilafamés
    * administració local
    * pla d'urbanisme

Informe ambiental i territorial estratègic de la modificació puntual número 9 del pla general. [2016/7974]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, s'ha resolt publicar en el Diari Oficial de la Comunitat Valenciana l'informe ambiental i territorial estratègic emès amb caràcter previ a la modificació puntual número 8 del Pla General de Vilafamés per a increment de superfície dotacional sanitari i assistencial, expedient número 710/2016, que literalment diu:  
  
  
«Resolució d'Alcaldia número 2016-596, de data 21 de setembre:  
  
Mitjançant providència de data 15 de juliol de 2016, del regidor delegat de l'Àrea de Festes, Urbanisme i Noves Tecnologies, s'ha incoat expedient per a tramitar la modificació puntual número 9 del PGOU de Vilafamés (consultori mèdic), i s'ha iniciat el procediment simplificat d'avaluació ambiental i territorial estratègica en els termes de l'article 20 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). Així mateix, s'ha sol·licitat l'oportú informe jurídic, el qual ha sigut emés en data 15 de juliol de 2016, concretant els tràmits procedents per a realitzar l'avaluació ambiental i territorial estratègica.  
L'objecte d'aquest expedient consisteix en la tramitació d'una modificació puntual que té com a finalitat augmentar la superfície del solar de propietat de l'Ajuntament a 264,86 m² i adscriure a l'ús sanitari i assistencial tant planta baixa com primera i segona. El creixement d'aquest solar es fa en detriment de la superfície de la plaça de Germanes Mas, que per les seues dimensions forma part de la xarxa viària, mantenint l'estàndard dotacional global de l'ordenació vigent.  
Vista la memòria de modificació puntual número 9 del PGOU de Vilafamés així com el document inicial estratègic d'increment de superfície dotacional sanitari i assistencial, tots dos documents redactats per l'arquitecta municipal en data 29 de juny de 2016.  
Vista la Resolució d'Alcaldia número 2016-486, de 15 de juliol, d'incoació de procediment simplificat d'avaluació ambiental i territorial estratègica en relació amb la modificació puntural número 9 del PGOU de Vilafamés. En data 20 de setembre de 2016 s'ha emès informe per l'arquitecta municipal i pel tècnic d'Administració General en el si del citat expedient en el següent sentit:  
  
«Informe ambiental i territorial estratègic modificació puntual número 9 pla general  
A) Documentació  
La documentació objecte del present informe està integrada pel document d'inici per al tràmit de l'avaluació ambiental i territorial estratègica pel procediment simplificat relatiu a la modificació puntual número 9 del Pla General del municipi de Vilafamés, per a increment de superficíe dotacional sanitària i assistencial, redactat per l'arquitecta municipal Esther Franch Gimeno.  
La referida documentació és conforme a l'establit en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
B) Planejament vigent  
El planejament municipal vigent és el Pla General de Vilafamés aprovat definitivament per la Comissió Territorial d'Urbanisme de Castelló, en sessió celebrada en data 16 de maig de 2003.  
  
C) Modificació puntual: objecte i justificació  
L'objecte de la modificació puntual consisteix a a augmentar la superfície del solar de propietat de l'Ajuntament a 264,86 m² i adscriure a l'ús sanitari i assistencial tant la planta baixa com la primera i segona. El creixement d'aquest solar es fa en detriment de la superfície de la plaça de Germanes Mas, que per les seues dimensions forma part de la xarxa viària, mantenint l'estàndard dotacional global de l'ordenació vigent.  
  
D) Característiques de la modificació puntual  
D.1) Àmbit d'actuació  
La modificació puntual que es pretén afecta 79,75 m² de sòl de dotació pública de la xarxa primària. Aquesta superfície deixa d'estar classificada com a xarxa viària (CV) i es classifica com a sanitari i assistencial (QS).  
D.2) Canvi d'ús i característiques de la modificació proposada  
Aquesta modificació puntual proposa augmentar la superfície del solar de propietat de l'Ajuntament a 264,86 m² i adscriure a l'ús sanitari i assistencial tant la planta baixa com la primera i segona.  
D.3. Desenvolupament previsible del pla o programa  
L'aplicació de la modificació puntual que es pretén permetrà la construcció del nou consultori mèdic i l'obtenció de sòl contigu adscrit al mateix ús, per a una futura ampliació o incorporació d'altres espais sanitaris i assistencials.  
D.4) Incardinació en l'estratègia territorial de la Comunitat Valenciana  
La present modificació no té repercussió sobre l'estratègia territorial de la Comunitat Valenciana ni incidència en altres instruments de la planificació territorial o sectorial.  
  
E) Consultes  
Per part d'aquest ajuntament, el qual ostenta la condició d'òrgan promotor i òrgan ambiental i territorial, de conformitat amb l'article 48.c.3 de la LOTUP, en tractar-se d'una modificació que afecta exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural, d'acord amb l'article 51.2 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 20 dies hàbils:  
  
- Número de registre d'entrada: 2442, en data 4 d'agost de 2016. Servei Territorial d'Urbanisme de Castelló de Conselleria d'Habitatge, Obres Públiques i Vertebració del Territori, indicant que no té cap observació que realitzar.  
Així mateix, es va sotmetre la documentació indicada a consulta de la Conselleria de Sanitat sense que, en un termini de 20 dies, es remetera cap contestació a aquest ajuntament.  
  
F) Identificació i valoració de possibles efectes adversos sobre el medi ambient  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
La modificació puntual que es pretén afecta 79,75 m² de sòl de dotació pública de la xarxa primària. Aquesta superfície deixa d'estar classificada com a xarxa viària (CV) i es classifica com a sanitària i assistencial (QS).  
Aquest àmbit no està afectat per risc d'inundabilitat segons PATRICOVA i tampoc queda inclòs en cap espai natural protegit o espais RN2000.  
La modificació que es pretén afecta l'entorn de la plaça de Germanes Mas, en concret l'illa situada al sud-est i la pròpia plaça, ja que el solar del consultori mèdic forma part d'aquesta illa i la seua façana recau a l'esmentada plaça.  
Es tracta d'una illa i plaça situades dins del casc urbà de la població envoltades d'edificacions públiques com la biblioteca, el centre polifuncional i el centre de la tercera edat i edificacions privades que presenten tant la tipologia d'habitatges unifamiliars adossats com edificis plurifamiliars de construcció anterior a la redacció de l'actual pla general.  
  
Topogràficament, els terrenys són plans i presenten un xicotet desnivell de menys d'un metre entre l'avinguda de Fabián Ribes i la plaça de Germanes Mas; és una zona totalment accessible.  
L'illa ha de complir amb les ordenances detallades de la zona d'ordenació casc urbà.  
Per a la parcel·la de l'ajuntament amb ús dotacional es podrà tenir en compte el paràmetre urbanístic Edificis singulars, de les ordenances generals en el qual s'indica: ?Es podran implantar en qualsevol zona elements o edificis singulars la qualitat arquitectònica dels quals, respectuosa amb l'entorn, el faça mereixedor del seu emplaçament, previ informe vinculant de la Consellería de Cultura i aprovació pel Ple?.  
  
Els terrenys objecte de la present modificació formen part de la trama urbana i estan totalment vinculats al medi urbà en el qual es troben, per tant són totalment aptes per a la seua utilització urbana i així estan ja classificats com a sòl urbà en l'actual pla general. No existeixen riscos que pogueren dificultar la seua utilització urbana, al contrari, els terrenys ja disposen de tots els serveis urbanístics necessaris. No existeixen valors de caràcter ecològic dignes de protecció ja que l'àmbit d'actuació està situat dins de la trama urbana, però sí existeixen valors paisatgístics, urbans i històrics d'especial rellevància per la privilegiada situació en la qual es troba tant la plaça com l'illa edificable que es defineix.  
L'illa i la plaça estan situades contigües al nucli històric i artístic de Vilafamés. Aquest nucli històric i artístic queda en una posició més elevada respecte de l'àmbit d'actuació i per tant des de la plaça i l'illa projectada existeixen excel·lents visuals cap a tot el conjunt protegit declarat Bé d'Interès Cultural.  
Pel mateix motiu la plaça i l'illa seran visibles des del casc històric i s'hauran de cuidar les vistes des d'aquest cap a la zona d'actuació tenint especial subtilesa i decor en el moment de definir la cinquena façana o coberta de l'illa a construir.  
D'altra banda, cal esmentar que la plaça concentra la majoria de les dotacions públiques del municipi i serveix de nexe d'unió entre la zona del conjunt històric i artístic i les àrees de creixement urbà definides en el pla general.  
La present modificació no té repercussió sobre el medi ambient ni els elements estratègics del territori, i pren en consideració el canvi climàtic.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el previst en la legislació d'avaluació ambiental.  
  
H) Justificació per a l'aplicació del procediment simplificat d'avaluació ambiental i territorial estratègica  
L'àmbit de la modificació afecta exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural, del vigent Pla General de Vilafamés i no suposa cap variació respecte de les determinacions urbanístiques vigents ni alteració significativa en l'estructura territorial prevista. Tampoc s'afecta altres plans o programes vigents. No és susceptible de generar problemes ambientals diferents dels ja previstos. No afecta elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, podent-se resoldre la seua avaluació ambiental i territorial estratègica per procediment simplificat.  
  
I) Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de Mesures Fiscals, de Gestió Administrativa i Financera i d'Organització de la Generalitat ?l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació dels serveis urbanístics efectivament implantats, sense modificar l'ús dominant de la zona establida en l'ordenació estructural?.  
Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'ajuntament, resulta d'aplicació el que es disposa per l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual aquesta competència li correspondria a l'alcalde president.  
  
J) Conclusions  
Analitzada la proposta de modificació puntual número 9 del Pla General del municipi de Vilafamés, per aincrement de superfície dotacional sanitària i assistencial, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla General de Vilafamés.  
Per açò, segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la proposta de modificació puntual del Pla General de Vilafamés plantejada no té incidència significativa en el model territorial d'aquest municipi, no produeix increment significatiu en el consum de recursos; no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació simplificada és suficient per a determinar que la proposta de modificació puntual número 9 del Pla General del municipi de Vilafamés, per a increment de superfície dotacional sanitària i assistencial no presenta efectes significatius sobre el medi ambient.  
D'acord amb l'anterior, s'informa:  
Que és procedent emetre informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual número 9 del Pla General del municipi de Vilafamés, per aincrement de superfície dotacional sanitària i assistencial, d'acord amb els criteris de l'annex VIII de la LOTUP, per no tenir efectes significatius sobre el medi ambient, corresponent continuar la tramitació de la modificació puntual del pla general conforme a la seua normativa específica.  
Ja que la modificació que ens ocupa simplement persegueix un increment de superfície dotacional sanitària i assistencial, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II de la LOTUP, al no implicar la proposta pretesa cap incidència en aspectes físics ni en el paisatge actual.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual número 9 del Pla General del municipi de Vilafamés, per a increment de superfície dotacional sanitària i assistencial, en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
El tècnic d'Administració General: Francisco Javier Moreno Gallego.  
L'arquitecta municipal: Esther Franch Gimeno.»  
  
  
De conformitat amb el que es disposa en l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) i l'article 21.1.s de la Llei 7/1985, de 2 d'abril, reguladora de les bases del règim local (LRBRL), per mitjà de la present informació, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 9 del Pla General de Vilafamés que té per objecte augmentar la superfície del solar de propietat de l'ajuntament a 264,86 m² i adscriure a l'ús sanitari i assistencial tant la planta baixa com la primera i segona. El creixement d'aquest solar es fa en detriment de la superfície de la plaça de Germanes Mas, que per les seues dimensions forma part de la xarxa viària, mantenint l'estàndard dotacional global de l'ordenació vigent.  
  
Segon. Continuar la tramitació de la modificació puntual del pla general conforme a la seua normativa específica.  
  
Tercer. Comunicar la present resolució d'informe ambiental i territorial estratègic a la conselleria competent en matèria d'ordenació del territori i medi ambient, en qualitat d'òrgan substantiu.  
  
Quart. Publicar el present informe en el Diari Oficial de la Comunitat Valenciana, d'acord amb el que es disposa en l'article 51.7 de la LOTUP.»  
  
El que es fa públic en compliment del que es disposa per l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Vilafamés, 23 de setembre de 2016.- L'alcalde president: Abel Ibáñez Mallasén.